b'\n_START_ARTICLE_\nHarald V. Norve\xc5\xa1ki\n_START_SECTION_\n\xc5\xbdivljenje\n_START_PARAGRAPH_\nPrinc Harald se je rodil v Skaugumu kot tretji otrok Olava, takrat norve\xc5\xa1kega prestolonaslednika, in princese M\xc3\xa4rthe. Njegova mati je bila rojena kot \xc5\xa1vedska princesa. Kr\xc5\xa1\xc4\x8den je bil 31. marca v Oslu. Njegovi botri so bili: kralj Haakon VII. Norve\xc5\xa1ki (njegov stari o\xc4\x8de), kraljica Maud Norve\xc5\xa1ka (njegova stara mati), princ Carl, vojvoda V\xc3\xa4sterg\xc3\xb6tlandski (njegov stari o\xc4\x8de), princesa Ingeborg Danska (njegova stara mati), Leopold III. Belgijski (njegov stric), kralj Jurij VI. Britanski in kraljica Marija Britanska ter Ingrid, danska prestolonaslednica (kasneje danska kraljica)._NEWLINE_Harald ima dve starej\xc5\xa1i sestri, princeso Ragnhild (1930\xe2\x80\x932012) in princeso Astrid (1932-)._NEWLINE_Leta 1940 je celotna kraljeva dru\xc5\xbeina je morala zapustiti svoje domove zaradi nem\xc5\xa1ke invazije. Do konca druge svetovne vojne je zato Harald \xc5\xbeivel v Zdru\xc5\xbeenih dr\xc5\xbeavah Amerike in po koncu vojne se je nazaj vrnil na Norve\xc5\xa1ko. Haraldu je leta 1954 umrla mama._NEWLINE_Leta 1957 je umrl Haraldov ded, Haakon VII. in nov kralj je postal njegov sin Olaf. Od tega trenutka je Harald postal prestolonaslednik Norve\xc5\xa1ki in prevzel dol\xc5\xbenosti regenta v imenu svojega o\xc4\x8deta, kadar je slednji v tujini. Kasneje je obiskoval voja\xc5\xa1ko akademijo na Norve\xc5\xa1kem in pa na Univerzi v Oxfordu.\n_START_SECTION_\nVladavina\n_START_PARAGRAPH_\n17. januarja 1991 je umrl njegov o\xc4\x8de in Harald je postal novi kralj Norve\xc5\xa1ke in poglavar Norve\xc5\xa1ke cerkve. Po kronanju je dobil niz mednarodnih odlikovanj in doktoratov._NEWLINE_Leta 2003 je bilo objavljeno, da kralj trpi za rakom na se\xc4\x8dnem mehurju, ki je bil uspe\xc5\xa1no odstranjen na operaciji v Oslu. Po kraljevi operaciji je dr\xc5\xbeavne posle vodil prestolonaslednik in kralj je znova prevzel oblast aprila. Vse do pojava raka je bil kralj navdu\xc5\xa1en kadilec, vendar je s to navado odnehal med zdravljenjem. Kralj je zatem imel \xc5\xa1e operacijo srca in medtem je njegov sin znova prevzel o\xc4\x8detove dol\xc5\xbenosti. Na svoje delovno mesto se je vrnil 7. junija, na dan, ko so Norve\xc5\xbeani slavili stoletnico od izstopa iz unije s \xc5\xa0vedsko._NEWLINE_Harald V. je leta 2011 skupaj s svojo \xc5\xbeeno obiskal Slovenijo, kjer ga je sprejel takratni predsednik Danilo T\xc3\xbcrk skupaj s svojo \xc5\xbeeno Barbaro T\xc3\xbcrk_NEWLINE_Leta 2015 je postal prvi vladajo\xc4\x8di vladar, ki je obiskal Antartiko. Takrat je tudi obiskal norve\xc5\xa1ko neodvisno Zemljo kraljice Maud.'